The Batman (elokuva)

Kehitys

Elokuussa 2013 Ben Affleck valittiin DC Extended Universeen (DCEU) Bruce Waynen / Batmanin näyttelijäksi vähintään kolmeen elokuvaan. Hän teki ensiesiintymisensä elokuvassa Batman v Superman: Dawn of Justice (2016), ja esiintyi myöhemmin myös elokuvissa Suicide Squad (2016) ja Justice League (2017). Heinäkuussa 2015 Ben Affleck oli neuvotteluissa ohjaamaan ja käsikirjoittamaan yhdessä Geoff Johnsin kanssa Batmanille oman elokuvan. Deadlinen raportin mukaan Affleckin ja Johnsin odotettiin luovuttavan luonnostavan käsikirjoituksensa lokakuuhun 2015 mennessä ja että tuotanto alkaisi heti kun Affleck saisi valmiiksi työnsä Live by Nightin parissa. Juonen oli tarkoitus sijoittua Batman v Superman: Dawn of Justicen ja Justice Leaguen jälkeen.
 Affleckin mukaan elokuvan olisi tarinaltaan pääosin alkuperäinen, mutta käyttäen joistain sarjakuvatarinoista tuttuja elementtejä, kuten Zack Snyder teki Batman v Superman: Dawn of Justicen kanssa. Tuotannon alkuvaiheessa kiinnitetty kuvaajaksi kiinnitetyn Robert Richardsonin mukaan Affleckin käsikirjoituksen tarina  sijoittui Arkhamin mielisairaalaan ja käsitteli hulluutta.
Affleck ja Johns saivat ensimmäisen käsikirjoitusluonnoksen valmiiksi 2016, Johnsin vihjatessa, että elokuva tutkisi Robinin kuolemaa, mitä oli vihjailtu Batman v Supermanissä. CinemaConissa huhtikuussa 2016 Kevin Tsujihara vhaivsti, että Batmanin soolokuva tullaan tekemään ja Affleck ohjaamaan sen. Seuraavan kuukauden aikana Jeremy Ironsin vahvistettiin jatkavan Alfred Pennyworthin näyttelijänä ja Joe Manganiellon liittyneen elokuvaan näyttelemään Deathstrokea. Affleck paljasti myöhemmin elokuvan työnimeksi The Batman ja että sen tuotannon toivottiin alkavan vuonna 2017, jotta elokuva voisi saada ensi-iltansa vuonna 2018. Saman kuukauden aikana Justice Leaguen jatko-osa poistettiin julkaisuaikataulusta The Batmanin vuoksi. Tammikuussa 2017 Affleck sanoi, ettei elokuvalla ollut käsikirjoitusta ja ettei hän välttämättä ohjaisi sitä. Vaikka Affleck vakuutti Jimmy Kimmel Live! -ohjelmassa vieraillessaan aikovansa yhä ohjata, hän päätti kuun lopussa vetäytyä ohjaajan roolista, vaikka oli yhä mukana pääosan esittäjänä ja tuottajana. Tässä vaiheessa Chris Terrio oli laatinut uuden elokuvalle uuden käsikirjoituksen.
Aluksi Affleck sanoi vetäytyneensä ohjaajan paikalta keskittyäkseen pääosan esittämiseen, mutta tunnusti myöhemmin, että useiden yritysten jälkeen saada käsikirjoitus toiveen mukaiseksi, hän päätti, että ”oli aika antaa jonkun muun yrittää”. Helmikuussa 2017 Matt Reeves liittyi elokuvan ohjaajaksi ja yhdeksi tuottajista, tuotannon viivästyessä vuodelle 2018, jotta Reeves saisi Sodan apinoiden planeetasta valmiiksi. Reeves alkoi maaliskuussa työstää kokonaan uutta käsikirjoitusta eikä aloittaisi näyttelijöiden etsintään ennen heinäkuuta. Kesäkuussa Reeves sanoi elokuvan tulevan olemaan Hitchcockin tapainen noir-tyylinen, jonka tarinankerrontatekniikat uppoaisivat Batmanin mieleen ja sydämeen. Reeves myös muutti tarinan keskittymään Batmanin varhaisiin päiviin omankädenoikeudenedustajana, ja sanoi sen tutkivan hahmon etsiväpuolta enemmän kuin aiemmat elokuvat. Elokuussa Reeves sanoi elokuvan yhä sijoittuvan DCEU:hun, mutta ”se ei sisältäisi cameoesiintymisiä, jotka palvelisivat muita tarinoita”. Reevesin aloitettua uuden käsikirjoituksen laatimisen, Manganiello ei ollut enää varma esiintyisikö Deathstroke elokuvassa.
Elokuussa 2018 Reeves esiintyi Television Critics Associationin paneelissa ja paljasti monia yksityiskohtia elokuvasta. Hän vahvisti The Batmanin olevan alkuperäisideaan perustuva, noir-tyylinen tarina, johon ei kuulu alkuperätarina. Hän paljasti myös, että käsikirjoitus oli melkein valmis ja että elokuvan yhteydet DCEU:hun olisivat pienet, mutta läsnä. Reeves kertoi työstäneensä uutta luonnosta ”seuraavien viikkojen aikana ja asia etenee”, toivoen voivansa aloittaa tuotannon vuoden 2019 ensimmäisellä puoliskolla. Heinäkuussa 2017 asti oli epäilty jatkaisiko Affleck Batmanin näyttelijänä vai ei, The Hollywood Reporterin raportoidessa, että Warner Bros. etsisi Batmanille uutta näyttelijää. Tätä huhua vahvistivat raportit, joiden mukaan Reeves etsisi Batmanille nuorempaa näyttelijää. Elokuussa 2018 Affleck yritti päästä yli alkoholiongelmistaan, mikä aiheutti yhä lisää epäilyjä hänen jatkamisesta roolissa. Tammikuussa 2019 The Batmanin ensi-illaksi asetettiin 25. kesäkuuta 2021 ja vahvistettiin, että Affleck vahvisti, ettei palaa näyttelemään Batmania.

Esituotanto

Toukokuussa 2019 Robert Pattinson, Nicholas Hoult, Armie Hammer ja Aaron Taylor-Johnson olivat ehdolla Batmanin rooliin, Pattinsonin ollessa vahvin ehdokas. 31. toukokuuta 2019 Pattinson valittiin Batmanin rooliin hänen ja Houltin kanssa tehtyjen koekuvausten jälkeen. Heinäkuussa 2019 Greig Fraser liittyi projektiin elokuvan kuvaajaksi.
Syyskuussa 2019 Jeffrey Wright osallistui neuvotteluihin James Gordonin uudeksi näyttelijäksi ja Jonah Hill neuvotteluihin joko Arvuuttajan tai Pingviinin roolista. Hill kuitenkin poistui neuvotteluista seuraavan kuukauden aikana. Lokakuussa vahvistettiin Wrightin roolivalinta ja Zoë Kravitz valittiin näyttelemään Kissanaista, jota hän oli aiemmin ääninäytellyt animaatioelokuvassa Lego Batman Elokuva (2017). Kravitzin lisäksmyös Ana de Armas, Ella Balinska ja Eiza González olivat olleet ehdolla Kissanaisen rooliin. Myöhemmin saman kuukauden aikana Paul Dano valittiin Arvuuttajan rooliin.

Kuvaukset

Kuvaukset tulevat alkamaan Lontoossa tammikuussa 2020.

Musiikki

Lokakuussa 2019 Reeves paljasti useimmissa elokuvissaan säveltäjänä toimineen Michael Giacchinon säveltävän The Batmanin musiikin.

Julkaisu

The Batman saa ensi-iltansa Yhdysvalloissa 25. kesäkuuta 2021.

Tulevaisuus

The Batmanin on tarkoitus olla ensimmäinen elokuva uudesta Batman-elokuvien trilogiasta.